**RAPORT PRIVIND SITUAŢIA HIDROMETEOROLOGICĂ ŞI A CALITĂȚII MEDIULUI**

**în intervalul 24.11.2017, ora 08.00 – 25.11.2017, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 25.11.2017, ora 07.00**

**RÂURI**

**Debitele au fost în general staţionare,** exceptând cursurile inferioare ale Someşului, Crişurilor, Mureşului, Begăi şi Timişului unde au fost în creştere prin propagare şi cursurile superioare şi mijlocii ale râurilor din Maramureş şi Crişana unde au fost în scădere.

 Debitele se situează, în general, la valori cuprinse între 30-90% din mediile multianuale lunare, mai mari (peste normalele lunare) pe râurile din bazinele hidrografice: Vişeu, Iza, Tur, Someş, Crişuri, Buzău, Trotuş, bazinele superioare ale Ialomiţei şi Bistriţei, bazinul inferior al Begăi, pe unii afluenți ai Mureșului şi pe râurile din Dobrogea.

 Nivelurile pe râuri la staţiile hidrometrice se situează sub **COTELE DE ATENŢIE**.

 **Debitele vor fi în general staţionare,** exceptând râurile din bazinele: Vișeu, Iza, Tur, Someş, Crasna, Barcău şi Crișuri unde vor fi în scădere ușoară şi cursurile inferioare ale Someşului, Mureşului şi Timişului unde vor fi în creştere prin propagare.

 Sunt posibile creşteri de niveluri şi debite pe unele râuri mici din jumătatea de vest a ţării, datorită precipitaţiilor prognozate.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

**Debitul la intrarea în ţară (secţiunea Baziaş) în intervalul 24.11 – 25.11.2017 a fost în scădere, având valoarea de 5000 m3/s**, peste media multianuală a lunii noiembrie (4650 m3/s).

 În aval de Porţile de Fier debitele au fost în scădere pe sectorul Gruia – Olteniţa şi în creştere pe sectorul Călăraşi – Tulcea.

**Debitul la intrarea în ţară (secţiunea Baziaş) va fi în scădere (4800 m3/s).**

 În aval de Porţile de Fier, debitele vor fi în scădere pe sectorul Gruia – Cernavodă şi în creştere pe sectorul Hârşova – Tulcea.

**2.** **Situaţia meteorologică în intervalul 24.11.2017, ora 09.00 – 25.11.2017, ora 06.00**

**ÎN ŢARĂ**

**În zonele montane și submontane, vremea a fost în general frumoasă**, iar cerul variabil. În restul teritoriului, norii joși de tip stratiform au fost prezenți în cea mai mare parte a intervalului;  s-a semnalat ceață, pe arii relativ extinse în sud și în est și local în centru, iar pe spații mici, trecător au fost burnițe sau ploi slabe. Vântul a suflat slab și moderat, cu ușoare intensificări pe crestele montane. Temperaturile maxime, ușor mai scăzute decât cele specifice datei, în Oltenia, Muntenia și Moldova și peste acestea, în celelalte regiuni, s-au încadrat între 2 grade la Darabani și Piatra Neamț și 14 grade la Jimbolia. La ora 06.00, se înregistrau -2 grade la Rădăuți și 11 grade la Constanța și Mangalia.

***Observație:*** *De ieri, de la ora 06, au fost în vigoare 28 de mesaje de atenționare - cod galben - de fenomene meteorologice periculoase imediate, ce au vizat ceața cu reducerea vizibilității, după cum urmează: câte 7 emise de SRPV Craiova și CNPM București pentru Muntenia, 6 emise de SRPV Bacău, 5 de SRPV Constanța, 2 de către SRPV Sibiu și 1 de SRPV Timișoara.*

**LA BUCUREŞTI**

Vremea a fost închisă și s-a răcit semnificativ, față de ziua anterioară. Temperatura maximă, de 5 grade la Afumați și 6 grade la Filaret și Băneasa, s-a situat ușor sub cea climatologic specifică acestei date din an. Pe tot parcursul intervalului au fost nori cu plafon inferior scăzut, de tip stratiform, iar în zona preorășenească s-a semnalat ceață și trecător a burnițat. Vântul a suflat slab până la moderat. La ora 06.00 se înregistrau 5 grade la Afumați și Băneasa și 6 grade la Filaret.

**3. Prognoza meteorologică în intervalul 25.11.2017, ora 09.00 – 26.11.2017, ora 09.00**

**ÎN ŢARĂ**

În sudul și în estul țării, vremea va fi în general închisă; local, va fi ceață și izolat, burniță. În restul teritoriului, cerul va fi temporar noros; ceața, va fi prezentă, în zonele joase de relief, cu precădere, în orele dimineților, iar în regiunile vestice și de nord-vest, pe arii restrânse, va ploua slab, în cursul nopții, timp în care, în zona Carpaților Occidentali, trecător, vor fi posibile și fulguieli. Vântul va sufla slab până la moderat, cu unele intensificări în vestul țării, în extremitatea sa de răsărit și la munte, în special pe creste. Temperaturile maxime, mai ridicate decât cele normale la această dată, în interiorul arcului carpatic, vor fi cuprinse între 7 și 14 grade, iar minimele se vor încadra între -3 și 7 grade, ușor mai mici în depresiunile din estul Transilvaniei, dar și mai mari, pe litoral.

**LA BUCUREŞTI**

Vremea va fi în general, închisă și mai ales ales dimineața și noaptea, vor fi condiții de ceață și trecător, burniță. Vântul va sufla slab. Temperatura maximă va fi de 8...9 grade, iar cea minimă de 4...5 grade.

**4. Buletin nivometeorologic valabil pentru masivele Bucegi şi Făgăraş (versantul nordic)**

**emis pentru perioada 22 noiembrie 2017 ora 20 – 25 noiembrie 2017 ora 20.00.**

**STAREA STRATULUI DE ZĂPADĂ în data de 22.11.2017, ora 14.00:**

În data de 22 noiembrie, la ora 14, stratul măsura: 67 cm la Bâlea-Lac, 48 cm la Vârful Omu, 10 cm la Predeal, 4 cm la Fundata şi 2 cm la Sinaia.

**EVOLUŢIA VREMII PENTRU INTERVALUL 22.11.2017 ora 20 – 23.11.2017 ora 20.00:**

Vremea se va încălzi faţă de intervalul precedent şi va fi în general închisă în prima parte a intervalului. Cerul va deveni variabil, dar va prezenta înnorări accentuate în prima parte a intervalului când temporar va mai ninge, în general slab cantitativ. Stratul de zăpadă va mai creşte în zona înaltă, mai ales din Făgăraş, cu până la 10-15 cm. Vântul va sufla slab şi moderat, cu intensificări pe creste unde va depăşi la rafală 60-70 km/h, viscolind zăpada. Se va semnala ceaţă, asociată cu depunere de chiciură pe creste.

**Peste 1800 m:** temperaturi minime: -8 la -4 gr.C; temperaturi maxime: -3 la 3 gr.C

**Sub 1800 m:** temperaturi minime: -4 la 0 gr.C; temperaturi maxime: 3 la 7 gr.C

**INTERVALUL 23.11.2017 ora 06 – 25.11.2017 ora 20**:

Vremea se va menţine relativ caldă, temperaturile diurne fiind pozitive până la altitudini de 2000 metri. Cerul va fi variabil, cu înnorări temporare. Vântul va sufla slab şi moderat, cu intensificări izolate pe creste.

**Peste 1800 m:** temperaturi minime: -7 la -2 gr.C; temperaturi maxime: -3 la 3 gr.C

**Sub 1800 m:** temperaturi minime: -2 la 1 gr.C; temperaturi maxime: 3 la 7 gr.C

**STABILITATEA şi EVOLUŢIA STRATULUI de ZĂPADĂ:**

**Peste 1800 m:**

**În Masivul Făgăraş: RISC ÎNSEMNAT (3)**

**În Bucegi, RISC MODERAT (2)**

Stratul nou depus de zăpadă la altitudini mai mici de 1800 metri este uşoară, iar la altitudini mai mari sunt formate plăci de vânt. Pe fondul insolaţiei diurne, riscul declanşărilor de avalanşe va creşte, fiind moderat la altitudini de peste 1800 m. În Făgăraş stratul de zăpadă proaspătă de peste 35 cm depus peste crustele mai vechi de gheaţă poate aluneca cu uşurinţă, riscul declanşărilor fiind mai însemnat pe pantele suficient de înclinate, mai ales la supraîncărcări, fiind posibile chiar şi unele declanşări spontane de mici dimensiuni.

**Notă: RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de inclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Siret-Bacău** informează că la data de 24.11.2017, SC Conversmin SA a intervenit la galeria Isipoaia a minei Leşu Ursului (jud. Suceava), pentru decolmatarea celor două conducte care evacuează ape de mine (cu diam. de 315 mm si 110 mm). Perimetrul minier, închis din 2004, din care s-a exploatat minereu complex (de Cu, Zn, Pb, Fe, S, AS si Bi) se află la 60 km de Vatra Dornei si 7 km de com. Crucea. Autorităţile locale din comunele aflate în aval de tronsonul posibil a fi afectat de pe râul Bistriţa (Crucea-Acumulare Izvoru Muntelui), au fost informate. Se precizează că localităţile respective nu au surse de alimentare cu apă centralizată pentru populaţie sau industrie.

Interventia s-a finalizat fără incidente şi fără modificări ale aspectului apei în aval de galeria de evacuare;

 - debitul evacuat din cele două conducte nu a suferit modificări semnificative în urma intervenţiei;

 - lucrările s-au efectuat în prezenţa reprezentanţilor SGA Suceava, care au recoltat probe de apă atât înainte, cât şi după efectuarea lucrărilor.

 **După finalizarea analizelor probelor de apă recoltate se va reveni cu rezultatele acestora.**

**2.3. Pe Marea Neagră**

**ABA Dobrogea Litoral, APM Constanţa şi G.N.M-C.J. Constanţa** informează că la data de  **24.11.2017, ora 09.00, a fost sesizată o poluare a apei în bazinul portuar al Mării Negre (în afara amplasamentului SC Callatis Gas SRL, loc. 2 Mai, Digul de Sud), jud. Constanţa, de către SC Callatis Gas SRL Mangalia**. Nu se cunoaşte natura poluantului. Aceasta s-a manifestat sub formă de peliculă la suprafaţa apei, dar nu de produs petrolier. S-au prelevat probe de către reprezentanţii ABADL. În urma identificării poluării au fost anunţaţi vecinii locaţiei din zonă, DMHI şi TRANSBITUM. Au fost pornite demersurile pentru limitarea acestei poluări prin intervenţie cu material absorbant. Se va reveni cu informaţii suplimentare.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 23.11.2017, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**GNM-CJ Cluj** informează că în perioada 10-13.11.2017, s-a efectuat un control planificat la depozitul de deşeuri municipale Pata Rât jud.Cluj, acţiune ce a vizat verificarea stadiului implementării proiectului SMID („Sistemul de Management Integrat al deșeurilor”) în județul Cluj, respectiv al închiderii depozitelor neconforme din zonă şi verificarea realizării măsurilor impuse la controalele anterioare, ca urmare a efectelor ultimului incendiu care a afectat depozitul în luna octombrie.

În timpul controlului, s-a constatat că una din măsurile trasate anterior, respectiv „realizarea sistemului de colectare/tratare/eliminare a levigatului acumulat în zona adiacentă depozitului de deşeuri Pata Rât şi de pe corpul depozitului sau transferarea operaţiunii către un operator economic autorizat, care să asigure stoparea deversărilor de levigat direct în pârâul Zăpodie sau în zonele adiacente depozitului", nu a fost realizată.
Ca urmare a faptului că termenul pentru îndeplinirea acestei măsuri a fost depășit, **comisarii Gărzii Naţionale de Mediu au sancţionat Consiliul Judeţean Cluj, în calitatea sa de titular al Acordului de Mediu, cu o amendă contravenţională în valoare de 80.000 lei** şi au dispus noi măsuri de remediere cu termene stabilite, urmând ca la expirarea acestor termene să se realizeze un nou control pe amplasament.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 23.11.2017 - 24.11.2017 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE